Šarkiškių II tvenkinys
Šarkiškių II tvenkinys – tvenkinys Lietuvoje, Varėnos rajone, 2 km į šiaurę nuo Matuizų, Šarkiškių miške. Sudarytas užtvenkus Duobupio upę (Merkio intakas) 2,3 km nuo jos žiočių. Tvenkinio ilgis iš pietų į šiaurę – 0,41 km, plotis – iki 0,09 km. Altitudė 118 m. Krantai neaukšti, sausi, ištisai apaugę medžiais. Pasroviui iškart telkšo Šarkiškių I tvenkinys. Į pietus įsikūręs Šarkiškių kaimas.